S'Altalemannischi hät wahrschynts als erschtes d'Hochdüütschi Luutverschybig durchgfüehrt (p>pf, t>ts, k>ch un anderi). Anderi hochdütschi Dialäkt hän die Verschiäbig speter un wenniger konsquent durchgfüehrt. Die Verändrige sin grad zum däm Zitpunkt ufdräte, wo d'Alamanne d'Schwyz hän bsidelt. Schynts hät d'dortigi gallo-romanischi Bvölkrig s'Alemannischi phonetisch beynflusst. D'innovatischti Verändrig isch k>ch gsi un hät sich bis hüt nüt ganz chönne durchsetze. Usserdäm hät s Altalemannischi schynbar zwee Dialekt gha, einer bim Bodesee dr andri am Hoch- un Oberrhy.